«Իրավունքների տեղեկատվական կենտրոն» ՀԿ-ն, ինչպես նաև Սյունիքի մարզի Քարահունջ և Հալիձոր համայնքների գյուղապետարանները և ակտիվ խմբերը: Այցելության նպատակն էր, փորձի փոխանակում իրականացնել « Համայնքային բյուջեի մոնիտորինգ» ծրագրի մասնակիցների միջև, որը իրականացվում է ՀՀ Լոռու մարզի Թումանյանի և ՀՀ Սյունիքի մարզի Սիսիանի և Գորիսի տարածաշրջաններում, Վորլդ Վիժն ՄԲԿ-ի ֆինանսական աջակցությամբ: Փորձի փոխանակման ընթացքում մասնակիցները ծանոթացան միմյանց աշխատանքներին, լավագույն ձեռքբերումներին, արդյունքներին, մասնակցային կառավարման գործող մեխանիզմներին, ծնվեցին նոր գաղափարներ, որոնք հնարավոր է հետագայում ձևավորեն համագործակցության պլատֆորմ ծրագրի շարունակականությունն ապահովելու համար: Լոռու մարզի ներկայացուցիչներին շատ հետաքրքրեց Քարահունջ համայնքի ծրագրային բյուջեի կիրառման մեթոդը, որի դեպքում համայնքն ունենալով շատ փոքրաքանակ բյուջետային միջոցներ բազմաթիվ ծառայություններ է մատուցում և ապահովում դոնոր կազմակերպությունների շարունակական ներդրումները: Լոռու մարզի ներկայացուցիչները քննարկումներից հետո միտք արտահայտեցին, որ իրենց համայնքներում կառաջարկեն համայնքի բյուջեն կազմել ըստ նախատեսվող ծրագրի, ֆինանսական միջոցների արդյունավետ կառավարման բարձրացման նպատակով: